Kinnipidamiskohalik stiilipidu õnneks söögini ei ulatu: toit ja jook on pubi, mitte politseimaja ega vangla moodi. Nii et vangilobi ei pakuta ja kokk päti-võmmimängust osa ei võta. Ei mingit Politseiniku einet ega Viimset õhtusöömaaega. Ettekandjatel-kelneritel tuksub range vormiriide all hell ja hoolitsev süda.  Sest pole midagi, et üks nooruke kelner pole jõudnud lühikese teenistusajaga veel veine selgeks õppida ja ühel tütarlapsel ei tule täpselt meelde, millest road kokku on  pandud - püüdlikud on nad kõik ja vanemad kolleegid on juba tõelised professionaalid.